Isabel Niemand - 2010-05-04 Die Sanlam/LitNet Aanlynskryfskool: SkryfNet XXV - Poësie Tweede weergawe van Isabel Niemand se gedig: ’n Winterwind (voorheen Verlange)
Vandag langs die Weskus waai die wind soveel herinneringe terug na jou die geur van jou parfuum aan my nek, om my skouers die bloubont serp gekoop op ’n Persiese mark ons gedeelde landskappe genadiglik ver; jy wat my op die platform vir die Transkaroo inwag, middagete op Matjiesfontein, tee by Kom Kyk Motors op Touwsrivier. Maar selfs die terloopse vat vanmôre aan ’n Delftbord bring jou lag by my tuis sand slaan teen my bene op, die strand verlate, kanker en tyd het jou van ons geneem; net totdat ek lag op presies dieselfde onbevange manier.